29. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 228173/3709 της 15/27 Απρ. 1972 (ΦΕΚ Β΄ 287) Περί οίνων ονομασιών προελεύσεως ανωτέρας ποιότητος. Έχοντες υπ’ όψιν: 1.Τας διατάξεις της παρ. 4 του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής». 2.Τα υπ’ αριθ. 183/1972 και 205/1972 Β.Δ/τα «περί αναγνωρίσεως ονομασιών προελεύσεως οίνων». 3.Τας υπ’ αριθ. 18 και 19/1972 γνωμοδοτήσεις της Κ.Ε.Π.Ο., αποφασίζομεν: Οι οίνοι των κάτωθι απλών ονομασιών προελεύσεως, δύνανται να κυκλοφορούν και ως οίνοι ονομασίας προελεύσεως ανωτέρας ποιότητος, εφ’ όσον ούτοι πληρούν τους κατωτέρω δι’ έκαστον οριζομένους όρους και ήθελον τηρηθή αι διατάξεις του άρθρ. 4 του υπ’ αριθ. 423/1970 Β.Δ/τος. 1.«ΖΙΤΣΑ».Ποικιλία σταφυλών και όρια περιοχής, ως ορίζονται δια του υπ’ αριθ. 183/16.3.1972 Β.Δ/τος. Οι αμπελώνες εξ ων προέρχονται αι προς οινοποίησιν σταφυλαί, μορφούνται εις κυπελλοειδή ή γραμμικά σχήματα, δέχονται κλάδευμα βραχύ, αι στρεμματικαί αποδόσεις δεν υπερβαίνουν 900 χιλ/μα σταφυλών και η περιεκτικότης του γλεύκους εις σάκχαρον είναι τουλάχιστον 188 γραμμ. ανά λίτρον. 2.«ΑΜΥΝΤΑΙΟΝ».Ποικιλία σταφυλών και όρια περιοχής ως ορίζονται δια του υπ’ αριθ. 183/16.3. 1972 Β.Δ/τος. Οι αμπελώνες, εξ ων προέρχονται αι προς οινοποίησιν σταφυλαί, μορφούνται εις κυπελλοειδή ή γραμμικά σχήματα δέχονται κλάδευμα βραχύ, αι στρεμματικαί αποδόσεις δεν υπερβαίνουν τα 1.000 χιλ/μμα σταφυλών και η περιεκτικότης του γλεύκους εις σάκχαρον είναι τουλάχιστον 179 γραμμ. ανά λίτρον. Ετησία τουλάχιστον παλαίωσις εντός δρυΐνων βαρελίων. 3.«ΠΑΤΡΑ». Ποικιλία σταφυλών και όρια περιοχής ως ορίζονται δια του υπ’ αριθ. 205/31.3.72 Β.Δ/τος. Οι αμπελώνες, εξ ων προέρχονται αι προς οινοποίησιν σταφυλαί, μορφούνται εις κυπελλοειδή ή γραμμικά σχήματα, δέχονται κλάδευμα βραχύ, αι στρεμματικαί αποδόσεις δεν υπερβαίνουν τα 1.000 χιλ/μα σταφυλών και η περιεκτικότης του γλεύκους εις σάκχαρον είναι τουλάχιστον 188 γραμμ. ανά λίτρον. (Μετά τη σελ. 616,122)  Σελ. 616,123 Τεύχος 1454 Σελ.81 Προστασία Οίνου 16.Θ.γ.29

[Source: greek_legal_code_raptarchis | Tokens: 1829]